**NÁRODNÁ RADA SLOVENSKEJ REPUBLIKY**

VIII. volebné obdobie

Návrh

**zákon**

z ... 2021,

**ktorým sa dopĺňa zákon Slovenskej národnej rady č. 377/1990 Zb. o hlavnom meste Slovenskej republiky Bratislave v znení neskorších predpisov a ktorým sa dopĺňa zákon č. 434/2010 Z. z. o poskytovaní dotácií v pôsobnosti Ministerstva kultúry Slovenskej republiky v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon Slovenskej národnej rady č. [377/1990 Zb.](https://www.slov-lex.sk/pravne-predpisy/SK/ZZ/1990/377/) o hlavnom meste Slovenskej republiky Bratislave v znení zákona Slovenskej národnej rady č. 523/1990 Zb., zákona Slovenskej národnej rady č. 130/1991 Zb., zákona Slovenskej národnej rady č. 295/1992 Zb., zákona č. 233/1998 Z. z., zákona č. 255/2007 Z. z., zákona č. 445/2008 Z. z., zákona č. 535/2008 Z. z., zákona č. 113/2010 Z. z., zákona č. 371/2012 Z. z., zákona č. 160/2014 Z. z., zákona č. 386/2016 Z. z., zákona č. 73/2020 Z. z. a zákona č. 287/2020 Z. z. sa dopĺňa takto:

1. Nadpis piatej časti znie: „**SYMBOLY BRATISLAVY, ČESTNÉ OBČIANSTVO, CENY A NÁRODNÝ CINTORÍN**“.
2. Za § 24a sa vkladá § 24b, ktorý znie:

„**§ 24b**

**Národný cintorín v Bratislave**

1. Národný cintorín v Bratislave tvoria hroby a náhrobníky významných osobností národného života pochovaných na Ondrejskom cintoríne.
2. Ministerstvo kultúry Slovenskej republiky poskytne mestu dotáciu z rozpočtovej kapitoly Ministerstva kultúry Slovenskej republiky v rámci schváleného limitu výdavkov na príslušný rozpočtový rok na úhradu nákladov na prevádzku, údržbu a rekonštrukciu Národného cintorína v Bratislave najmenej vo výške finančného príspevku mesta schváleného na tento účel v rozpočte mesta na príslušný rozpočtový rok a najviac vo výške trojnásobku tohto finančného príspevku mesta.“.

**Čl. II**

Zákon č. 434/2010 Z. z. o poskytovaní dotácií v pôsobnosti Ministerstva kultúry Slovenskej republiky v znení zákona č. 79/2013 Z. z., zákona č. 284/2014 Z. z., zákona č. 354/2015 Z. z., zákona č. 91/2016 Z. z., zákona č. 243/2017 Z. z., zákona č. 177/2018 Z. z., zákona č. 322/2018 Z. z. a zákona č. 464/2019 Z. z. sa dopĺňa takto:

V poznámke pod čiarou k odkazu 3 sa na konci pripája táto citácia: „§ 24b ods. 2 zákona Slovenskej národnej rady č. [377/1990 Zb.](https://www.slov-lex.sk/pravne-predpisy/SK/ZZ/1990/377/) o hlavnom meste Slovenskej republiky Bratislave v znení zákona č. .../2021 Z. z.“.

**Čl. III**

Tento zákon nadobúda účinnosť 1. januára 2022.